ΓΡΑΠΤΗ ΕΡΩΤΗΣΗ E-2311/99

υποβολή: Carlos Westendorp y Cabeza (PSE) προς το Συμβούλιο

(13 Δεκεμβρίου 1999)

Θέμα: Ενισχύσεις προς τον ναυπηγικό τομέα

Ο ευρωπαϊκός ναυπηγικός τομέας αντιμετωπίζει σοβαρές δυσκολίες. Για την Ευρωπαϊκή Ένωση πρέπει να αποτελέσει προτεραιότητα η εξασφάλιση του μέλλοντος μιας ανταγωνιστικής ναυπηγικής βιομηχανίας που θα συμβάλει στην οικονομική και κοινωνική ανάπτυξη, διατηρώντας το επίπεδο της απασχόλησης σε πολυάριθμες περιοχές, πολλές από τις οποίες έχουνψηλά ποσοστά ανεργίας.

Στην έκθεση της Επιτροπής προς το Συμβούλιο σχετικά με την κατάσταση του ναυπηγικού τομέα στον κόσμο, η Επιτροπή αναγνωρίζει ότι το καθεστώς των δημοσίων ενισχύσεων της Νότιας Κορέας προς τα ναυπηγεία έχει αποσταθεροποιήσει την παγκόσμια αγορά του εν λόγω τομέα. Προκειμένου να μπορέσει να επεξεργασθεί μέτρα για την εξισορρόπηση αυτής της κατάστασης, έχειπολογίσει η Επιτροπή το ύψος αυτών των ενισχύσεων;

Ο κανονισμός του Συμβουλίου (ΕΚ) αριθ. 1540/98(1) της 29ης Ιουνίου 1998 προβλέπει νέες ρυθμίσεις για τις κρατικές ενισχύσεις προς το ναυπηγικό τομέα μέχρι τον Δεκέμβριο του 2000. Σκοπεύει το Συμβούλιο να παρατείνει αυτές τις ενισχύσεις προς την ευρωπαϊκή παραγωγή ως προστατευτικό μέτρο μέχρις ότου ολοκληρωθεί η έρευνα όσον αφορά τις ενισχύσεις της Νότιας Κορέας προς τον τομέα αυτόν:

Το Συμβούλιο των Υπουργών Βιομηχανίας θα συνέλθει την Τρίτη 9 Νοεμβρίου. Σκοπεύει το Συμβούλιο να περιλάβει το ζήτημα αυτό στην ημερήσια διάταξη της συνεδρίασης; Εάν ναι, ποια μέτρα σκοπεύει να λάβει;

(1) ΕΕ L 202 της 18.7.1998, σελ. 1.

Κοινή απάντηση στις γραπτές ερωτήσεις Ε-2290/99, 2311/99, E-2351/99

(13 Μαρτίου 2000)

1. Εις απάντηση προς τις ερωτήσεις και τις εύλογες ανησυχίες των αξιότιμων βουλευτών, το Συμβούλιοπενθυμίζει κατ' αρχάς ότι

- εν γένει, το καθεστώς των ενισχύσεων προς τη ναυπηγική βιομηχανία διέπεται από τις διατάξεις του κανονισμού (ΕΚ) αριθ. 1540/98 του Συμβουλίου της 29ης Ιουνίου 1998(1),

- ειδικότερα, σύμφωνα με τον κανονισμό (ΕΚ) αριθ. 1013/97 του Συμβουλίου της 2 Ιουνίου 1997(2), η Επιτροπή ενέκρινε ενισχύσειςπέρ ορισμένωνπό αναδιάρθρωση ναυπηγίων στη Γερμανία και την Ισπανία.

2. Κατά τη σύνοδο που πραγματοποίησε στις 9 Νοεμβρίου 1999, το Συμβούλιο «Βιομηχανία» έλαβε γνώση δύο χωριστών εκθέσεων της Επιτροπής που αφορούν αντίστοιχα

- την κατάσταση της παγκόσμιας ναυπηγικής βιομηχανίας (έκθεση που καταρτίσθηκε σύμφωνα με το άρθρο 12 του κανονισμού (ΕΚ) αριθ. 1540/98),

- τον έλεγχο των προγραμμάτων αναδιάρθρωσης των ναυπηγείων στη Γερμανία και την Ισπανία (4η έκθεση που καταρτίσθηκε σύμφωνα με το άρθρο 2 του κανονισμού (ΕΚ) αριθ. 1013/97).

3. Στο τέλος των εργασιών του επ' αυτού του σημείου, το Συμβούλιο ενέκρινε συμπεράσματα σχετικά με την κατάσταση της παγκόσμιας ναυπηγικής βιομηχανίας, εκ των οποίων επισημαίνονται ειδικότερα, και συνοπτικά, τα ακόλουθα σημαντικά στοιχεία:

- η ανησυχία που εξέφρασε το Συμβούλιο για την κρίση που διέρχεται αυτός ο τομέας λόγω του πλεονάζοντος δυναμικού και της πρακτικής των πολύ χαμηλών τιμών που εφαρμόζει η Δημοκρατία της Κορέας, καθώς και το αίτημά του προς την Επιτροπή να επαναλάβει το διάλογο με αυτή τη χώρα προκειμένου να τεθεί ένα τέρμα σ' αυτές τις αθέμιτες ανταγωνιστικές πρακτικές,

- η πρόσκληση προς τη βιομηχανία, τα κράτη μέλη και την Επιτροπή να συγκεντρώσουν όσο το δυνατόν περισσότερα αποδεικτικά στοιχεία αυτής της αντιανταγωνιστικής συμπεριφοράς, προκειμένου να αναληφθεί η κατάλληλη δράση στο πλαίσιο του ΠΟΕ,

- η επείγουσα έκκληση προς το ΔΝΤ και την Παγκόσμια Τράπεζα να ερευνήσουν εάν τηρούνται οι όροι βάσει των οποίων χορηγήθηκε η ενίσχυση στη Δημοκρατία της Κορέας μετά την οικονομική κρίση,

- πρόσκληση προς την Επιτροπή και τα κράτη μέλη να καταβάλουν νέες προσπάθειες στο πλαίσιο των αρμόδιων διεθνών οργανισμών, συμπεριλαμβανομένου του ΟΟΣΑ, ώστε να εφαρμοστούν χωρίς καθυστέρηση κανόνες που να εξασφαλίζουν το θεμιτό ανταγωνισμό.

Τέλος, ολοκληρώνοντας τα συμπεράσματά του, το Συμβούλιο εξέφρασε την ικανοποίησή του για την απόφαση της Επιτροπής να εκπληρώσει τιςποχρεώσεις της σύμφωνα με το άρθρο 12 του προαναφερθέντος κανονισμού αριθ. 1540/98(3), και να τουποβάλει σχετική έκθεση μόλις παραστεί ανάγκη.

Το Συμβούλιο,πό τη σύνθεσή του ως Συμβουλίου Βιομηχανίας, προτίθεται να εγγράψει το παρόν σημείο στην ημερήσια διάταξη της 18ης Μαΐου 2000.

(1) ΕΕ L 202 της 18.7.1998, σελ. 1 έως 10.

(2) ΕΕ L 148 της 6.6.1997, σελ. 1 έως 3.

(3) «Άρθρο 12Η Επιτροπή θαποβάλλει στο Συμβούλιο τακτικά έκθεση για την κατάσταση που επικρατεί στην αγορά και εκτίμηση περί του αν τα ευρωπαϊκά ναυπηγεία θίγονται από αντιανταγωνιστικές πρακτικές. Αν διαπιστωθεί ότι η βιομηχανία παραβλάπτεται από οποιεσδήποτε τέτοιες πρακτικές, η Επιτροπή θα προτείνει στο Συμβούλιο, εφόσον ενδείκνυται, μέτρα για την αντιμετώπιση του προβλήματος.Η πρώτη έκθεση θαποβληθεί στο Συμβούλιο το αργότερο την 31η Δεκεμβρίου 1999.».